text: ласты, ұласты зайсан көлі алабындағы өзен. шығыс қазақстан облысы тарбағатай ауданы жерімен ағады. ұзындығы 48 км (салаларымен бірге 132 км), су жиналатын алабы 1350 км2. ірі салалары: орталасты, шетласты. бастауын тарбағатай жотасының орта тұсындағы үлкенқожыр және кішіқожыр тауларының солтүстік беткейінен алып, қандысу өзенінің тармағы қарасу өзеніне алғадай қыстауынан төменде сол жағынан құяды. жоғарғы арнасы жартасты тау шатқалымен өтеді. орта ағысы тауалды жазығының көлбеу сайлы-жыралы өңірімен өтеді. құйған ауылынан төменде арнасы мен алабы кеңейеді, жағалауының басым бөлігі жарлауытты болады. құйған ауылынан бастап ласты деп аталады. жоғарғы алабы мал жайылымына, құйған ауылы маңынан бастап егістік пен шабындыққа пайдаланылады. көктем айларында суы тасиды. негізінен қар, жауын-шашын және жер асты суларымен толығады. ауданы өзендері